recursal/SuperWikiNEXT-32B huggingface dataset:
২০১৪ সালে রেম আল হাসিমী
মহামান্যা **রেম ইব্রাহিম আল হাসিমী** (আরবি: ريم إبراهيم الهاشمي‎‎) হচ্ছেন সংযুক্ত আরব আমিরাতের একজন প্রতিমন্ত্রী এবং দুবাই ওয়ার্ল্ড এক্সপো ২০২০-এর বিড কমিটির ব্যবস্থাপনা পরিচালক। ফেব্রুয়ারি ২০০৮-এ তিনি সংযুক্ত আরব আমিরাত-এর মন্ত্রিপরিষদে প্রতিমন্ত্রী হিসেবে নিযুক্ত হন।

২০০৭ সালে শেখ মোহাম্মদ বিন রশিদ আল মাকতুম কর্তৃক প্রতিষ্ঠিত দাতব্য শিশু শিক্ষা প্রতিষ্ঠান, *দুবাই কেয়ার্স* এর সভাপতি রেম আল হাসিমী। তিনি এমিরেটস কম্পিটিটিভনেস কাউন্সিল এবং জাতীয় পরিসংখ্যান ব্যুরোও সভাপতি। তিনি পূর্বে ওয়াশিংটন, ডিসি-তে সংযুক্ত আরব আমিরাতের দূতাবাসে মিশনের ডেপুটি চীফ হিসেবে নিযুক্ত ছিলেন।

তিনি টাফ্টস ইউনিভার্সিটি থেকে আন্তর্জাতিক সম্পর্ক এবং ফ্রেঞ্চ ভাষায় বিএ ডিগ্রী অর্জন করেছেন। ২০০২ সালে তিনি হার্ভার্ড বিশ্ববিদ্যালয় থেকে মাস্টার্স ডিগ্রী অর্জন করেন।

ফেব্রুয়ারি ২০১৬-এ, তিনি আন্তর্জাতিক সহযোগিতা প্রতিমন্ত্রী হিসেবে নিযুক্ত হন। ২০০৮ সালে রেইম আল হাশিমী ফেডারেল সরকারে প্রতিমন্ত্রী হিসেবে যোগ দেন এবং সংযুক্ত আরব আমিরাতের দুবাই ওয়ার্ল্ড এক্সপো ২০২০ এর আয়োজনের লক্ষ্যে সংযুক্ত আরব আমিরাতের নিলাম করা সহ সংযুক্ত আরব আমিরাতের বেশ কয়েকটি বিদেশী ও অনুনাদশীল বিষয় নিয়ে কাজ করার ক্ষেত্রে তার গুরুত্বপূর্ণ ভূমিকা ছিল। এই উদ্যোগের অধীনে তিনি "এক্সপো ২০২০ দুবাই"-এর উচ্চতর কমিটির মহাপরিচালক এবং বোর্ডের প্রতিনিধি হিসাবে দায়িত্ব পালন করছেন যা এই মহা আয়োজনের প্রস্তুতি পরিচালনা করছে।

তার নিয়োগের পর থেকে তিনি সংযুক্ত আরব আমিরাতের প্রধানমন্ত্রী, শেখ মোহাম্মদ বিন রশিদ আল মাকতুমের আন্তর্জাতিক বিষয়ক অফিস পরিচালনা করছেন। পাশাপাশি, তিনি ভারত, পাকিস্তান, সাব-সাহারান আফ্রিকান দেশ এবং ক্ষুদ্র দ্বীপ উন্নয়নশীল দেশগুলির সঙ্গে সংযুক্ত আরব আমিরাতের দ্বিপাক্ষিক সম্পর্কের ক্ষেত্রে পররাষ্ট্র মন্ত্রণালয়ের দায়িত্ব পালন করেন।

রেম আল হাসিমীর আন্তর্জাতিক বিষয়গুলিতে ব্যাপক অভিজ্ঞতা রয়েছে এবং বাণিজ্যিক সংযুক্তির মতো তার কর্মজীবন শুরু করেছেন। পরে তিনি মার্কিন যুক্তরাষ্ট্রের ওয়াশিংটন-এ সংযুক্ত আরব আমিরাতের দূতাবাসে মিশনের ডেপুটি চীফ নিযুক্ত হন।

তথ্যসূত্র
---------

1. ↑  Buller, Alicia (অক্টোবর ২৩, ২০১৩)। "Exclusive Interview: Reem Al Hashimy, MD Of Dubai's Expo 2020 Bid"। *Gulf Business*। অক্টোবর ৯, ২০১৫ তারিখে মূল থেকে আর্কাইভ করা। সংগ্রহের তারিখ মে ৯, ২০১৯।
2. ↑  Badam, Ramola Talwar (নভেম্বর ২৭, ২০১৩)। "Reem Al Hashemi delivers stirring speech for Dubai in Paris"। *The National*।

  

টেমপ্লেট:UnitedArabEmirates-politician-stub
লাইভ ওক সোসাইটির সদস্য "ফ্রেন্ডশিপ ওক"
**লাইভ ওক সোসাইটি** (ইংরেজি: Live Oak Society) হলো পরিপক্ব লাইভ ওক গাছের একটি সদস্যপদ সংগঠন। লুইসিয়ানা গার্ডেন ক্লাব ফেডারেশন, ইনক এর পৃষ্ঠপোষকতায় দক্ষিণা লাইভ ওক (*Quercus virginiana*) এর সংস্কৃতি, আবাসন, সংরক্ষণ এবং উপচয় অগ্রগতির জন্য ১৯৩৪ সালে এটি প্রতিষ্ঠিত হয়েছিল। ২০১৩ সালের মধ্যে সোসাইটিতে ৭,০০০ এরও বেশি লাইভ ওক নিবন্ধিত হয়েছিল।

ইতিহাস
------

১৯৯০ থেকে ১৯৩৩ সাল পর্যন্ত দক্ষিণ-পশ্চিমাঞ্চলীয় লুইজিয়ানা ইনস্টিটিউট (বর্তমানে ল্যাফিয়ানা বিশ্ববিদ্যালয়ের যা ল্যাফায়াতে অবস্থিত) এর সভাপতি ডা. এডউইন লুইস স্টিফেনস, ১৯৩৪ সালে লাইভ ওক সোসাইটি প্রতিষ্ঠা করেন। ১৯৫৭ সালে, রেকর্ড দেখভাল করা এবং নতুন আবেদনকারীদের নিবন্ধনের দায়িত্ব লুইসিয়ানা গার্ডেন ক্লাব ফেডারেশন, ইনক দ্বারা গৃহীত হয়েছিল। সোসাইটির উপবিধি অনুসারে সোসাইটিতে অনুমোদিত একমাত্র মানব সদস্য হলেন সম্মানিত চেয়ারম্যান, যিনি সরাসরি ওক সদস্যদের নিবন্ধন এবং রেকর্ডিংয়ের জন্য দায়বদ্ধ। সদস্য হওয়ার জন্য একমাত্র শর্ত হলো লাইভ ওকটির অবশ্যই ভূমির উপরে ৮ ফুট (২.৪ মিটার) বা তার বেশি এবং ৪.৫ ফুট (১.৩৭ মিটার) ব্যাসের কাণ্ড (ট্রাঙ্ক পরিধি) থাকতে হবে।

তথ্যসূত্র
---------

1. 1 2 3  "Live Oak Society"। *Louisiana Garden Club Federation, Inc.* (ইংরেজি ভাষায়)। সংগ্রহের তারিখ ২০১৮-০৪-০৪।
2. ↑  "Louisiana Garden Club Federation, Inc|Home"। *Louisiana Garden Club Federation, Inc.* (ইংরেজি ভাষায়)। সংগ্রহের তারিখ ২০১৮-০৪-০৪।
3. ↑  "Explore Lafayette Louisiana"। *www.lafayettetravel.com* (ইংরেজি ভাষায়)। সংগ্রহের তারিখ ২০১৮-০৪-০৪।
অবকাঠামো ও নদী
পতাকা
মানচিত্রে অবস্থান
**লাইডেন** (ওলন্দাজ ভাষায়: Leiden) নেদারল্যান্ডের পশ্চিমাঞ্চলের জাউড-হলান্ড (দক্ষিণ হল্যান্ড) প্রদেশে অবস্থিত একটি শহর এবং খেমেন্টে (পৌরসভা)। এটি আউডে রাইন (পুরাতন রাইন) এবং নিভে রাইন (নতুন রাইন) নদী দুটির সঙ্গমস্থলে ডেন হাখ থেকে ১৬ কিলোমিটার উত্তর-পূর্বে এবং উত্তর সাগরের সৈকত থেকে ৮ কিলোমিটার ভেতরের দিকে অবস্থিত। এই শহরে নেদারল্যান্ডের প্রাচীনতম বিশ্ববিদ্যালয় এবং প্রাচীনতম জ্যোতির্বৈজ্ঞানিক মানমন্দির অবস্থিত। এছাড়া এখানে বেশ কিছু গুরুত্বপূর্ণ রাষ্ট্রীয় জাদুঘর (পুরাকীর্তি জাদুঘর, এথনোলজি জাদুঘর, নাটুরালিস) রয়েছে। এই শহরে বিশ্ববিখ্যাত চিত্রশিল্পী রেমব্রন্ট জন্মগ্রহণ করেছিলেন।

ইতিহাস
------

লাইডেনের প্রথম উল্লেখ পাওয়া যায় ৯২২ সালে, তখন এটি উট্রেখ্‌ট বিশপশাসিত এলাকার একটি হোল্ডিং ছিল। দ্বাদশ শতকের একটি দুর্গকে কেন্দ্র করে প্রধানত শহরটি গড়ে ওঠে। ১২৬৬ সালে এর চার্টার নিশ্চিত করা হয় এবং তার সময়সীমা বাড়ানো হয়। ১৪২০ সাল পর্যন্ত হল্যান্ডের আদালতের একটি প্রতিনিধি দল কর্তৃক শহরটি শাসিত হতো। চতুর্দশ শতকে ফ্লেমিশ শহর ইপার থেকে লাইডেনে প্রচুর তাঁতীর আগমন ঘটে। এদের কারণেই পরবর্তীকালে শহরটি পোষাকশিল্পের হাত ধরে সমৃদ্ধি অর্জন করে।

১৫৮১ সালে লোডেভেইক এলজেফির (Lodewijk Elzevir) এর হাত ধরে লাইডেনে একটি বিখ্যাত ছাপাখানা প্রতিষ্ঠিত হয়। লৌফেন (Leuven) থেকে আসা এই এলজেফির পরিবার লাইডেনে গালিলেও গালিলেই এর রচনাও প্রকাশ করেছিল। এই পরিবারের ছাপাখানার ব্যবসা ১৭১২ সাল পর্যন্ত চালু ছিল। ওলন্দাজরা যখন স্পেনীয় সম্রাজ্যের বিরুদ্ধে বিদ্রোহ ঘোষণা করে তখন কিছু সময়ের জন্য (১৫৭৪ সালের মে-অক্টোবর) স্পেনীয়রা লাইডেন দখল করে নিয়েছিল। এই দখলের অবসান ঘটানো সম্ভব হয়েছিল পরিখা নির্মাণের পর। পরিখা খননের কারণে লাইডেনের পার্শ্ববর্তী গ্রামাঞ্চল প্লাবিত হয়ে যায় এবং সেই জলপথ দিয়েই ওলন্দাজ জাহাজ লাইডেনের অধিবাসীদের জন্য বিভিন্ন দ্রব্য পরিবহনের সুযোগ পায়।

অবরোধের সময় লাইডেনের অধিবাসীদের সাহসিকতার স্বীকৃতিস্বরূপ রাজা ভিলেম ১ (ওরানিয়ে নাসাউ-এর রাজপুত্র) ১৫৭৫ সালে এখানে একটি বিশ্ববিদ্যালয় প্রতিষ্ঠা করে দেন। সপ্তদশ এবং অষ্টাদশ শতকে এই বিশ্ববিদ্যালয় ওলন্দাজদের সংশোধিত ধর্মতত্ত্ব এবং বিজ্ঞান ও চিকিৎসাশাস্ত্রের কেন্দ্রে পরিণত হয়। এখানে বিভিন্ন সময় কাজ করেছেন ইয়োসেফুস ইয়োস্টুস স্কালিখার, হুখো খ্রোটিওস, ইয়াকোবুস আর্মিনিয়ুস, ডানিয়েল হাইনসিয়ুস, ফ্রান্স হেমস্টারহাউস এবং হেরমান বুরহাফে। লাইডেনে রেমব্রন্ট ছাড়াও বেশ কয়েকজন বিখ্যাত চিত্রশিল্পী জন্মগ্রহণ করেছেন, যেমন, ইয়ান ফান খোয়েন, ইয়ান স্টেইন, খাব্রিয়েল মেটসু এবং খেরার্ড ডাউ। এদের হাত ধরেই সপ্তদশ শতকে ওলন্দাজ শিল্পের রেনেসাঁয় লাইডেন গুরুত্বপূর্ণ ভূমিকা পালন করে।

তথ্যসূত্র
---------

1. ↑  Leiden, এনসাইক্লোপিডিয়া ব্রিটানিকা, ১৫ই মার্চ ২০১৩ তারিখে সংগৃহীত
**ধালো** ভারতের গোয়ার একটি জনপ্রিয় আচারপূর্ণ লোক নৃত্য।  নৃত্যটি মহিলাদের দ্বারা পরিবেশিত হয় এবং তাদের পরিবারের সুরক্ষার জন্য প্রার্থনা হিসাবে কাজ করে। সাধারণত কোঙ্কানি ভাষা বা মারাঠি ভাষায় গান গাওয়া হয়। তার সাথে নৃত্যশিল্পীরা নৃত্য পরিবেশন করে থাকেন। এই জাতীয় গানের আবহ সাধারণত ধর্মীয় বা সামাজিক প্রকৃতির। শীতের শুরুতে পৌষ মাসের ১ সপ্তাহ জুড়ে এই নৃত্যানুষ্ঠান পরিচালিত হয়।  চূড়ান্ত দিনে মহিলারা বিশদভাবে সাজসজ্জা করেন এবং পুরুষদের ব্যঙ্গচিত্র আঁকেন।

নয়াদিল্লির লোকনৃত্য উৎসবে উপস্থাপনের জন্য ধালো নৃত্য বেছে নেওয়া হয়েছিল।

কৌশল রীতি-নীতি
--------------

ধালো নৃত্যে , ১২-২৪ জন মহিলা দুটি সমান্তরাল সারিতে একে অপরের মুখোমুখি এবং বাহুবন্ধনে আবদ্ধ থেকে নৃত্য করে। সাধারণত, মহিলারা দুই সারি এগিয়ে ও পিছিয়ে নেচে থাকে। গানটি প্ৰকৃতির সাথে জড়িত এবং সাধারণত পৃথিবী, জীবজন্তু ও মাতৃভূমি ইত্যাদি এর বিষয়বস্তু হয়ে থাকে। এই গানে প্ৰকৃতির প্ৰতি প্ৰেম উপস্থাপন করতে মানুষের দৈনন্দিন জীবনের কাহিনীও অন্তৰ্ভুক্ত থাকে। ধালো নৃত্যের মাধ্যমে গ্রামের বাসিন্দারা পৃথিবীকে মাতৃজ্ঞান করে এবং তাদেরকে বাঁচিয়ে রাখার জন্য পৃথিবীর প্ৰতি কৃতজ্ঞতা প্রদর্শন করে থাকে।

ফুগডির তুলনায় এই নাচটি ধীর গতিতে সঞ্চালিত হয়।

তথ্যসূত্র
---------

1. ↑  Mohanty, P.K. (২০০৬)। *Encyclopaedia Of Scheduled Tribes In India (5 Vols.)*। পৃষ্ঠা 95। আইএসবিএন 81-8205-052-9।
2. ↑  "Goa, Daman and Diu (India) Dept. of Information"। Volumes 1-2।
3. ↑  "Goan Folk Dances and Art Forms"। ২০১০-০৯-১৭ তারিখে মূল থেকে আর্কাইভ করা। সংগ্রহের তারিখ ২০১১-১১-২৫।
4. ↑  "Debates; Official Report , Volume 2"। Issues 17-32। ১৯৬৭: 551।
5. ↑  Mohanty, P.K. (২০০৬)। *Encyclopaedia Of Scheduled Tribes In India (5 Vols.)*। পৃষ্ঠা 96। আইএসবিএন 81-8205-052-9।
6. 1 2  Gawas, V. M. & Velip, M. (2015). Tribes of Goa: Their institution and movement.
7. ↑
8. ↑  Braganza, A. F. (1983). GOAN SONGS AND MUSIC. Journal of South Asian Literature, 18(1), 159-164.
আইজাক নিউটন এবং গটফ্রিড লাইবনিৎস
সপ্তদশ শতাব্দীতে আইজাক নিউটন এবং গটফ্রিড লাইবনিৎস এই দুজনের মধ্যে কে প্রথমে ক্যালকুলাস আবিষ্কার করেছিলেন তা নিয়ে একটি বিবাদ সৃষ্টি হয়েছিল। এই বিবাদটিই ইতিহাসে **লাইবনিৎস ও নিউটনের ক্যালকুলাস বিবাদ** নামে পরিচিত। নিউটন দাবী করেছিলেন, ১৬৬৬ সালে তিনি ক্যালকুলাস আবিষ্কার করেছেন। তার আবিষ্কৃত ক্যালকুলাস ছিল মূলত "ফ্লাক্সিয়ন এবং ফ্লুয়েন্টের পদ্ধতি"। কিন্তু ১৬৬৬ এরও কয়েক দশক পরে তিনি প্রথমবারের মত এই পদ্ধতির কথা গবেষণাপত্র আকারে প্রকাশ করেন। এর মধ্যে অবশ্য তার একটি প্রকাশনার পিছনের পাতায় এ সংক্রান্ত সামান্য কিছু কথা উল্লেখ করেছিলেন। অপরদিকে লাইবনিৎস ১৬৭৪ সালে ক্যালকুলাসের একটি ধরন আবিষ্কার করেন এবং ১৬৮৪ সালেই তা গবেষণাপত্র আকারে প্রকাশ করেন। ১৬৯৬ সালে গিয়্যোম দ্য লোপিতাল লাইবনিৎসের ক্যালকুলাস বিষয়ে একটি লেখা প্রকাশ করেছিলেন। অপরদিকে নিউটন ১৬৯৩ সালে প্রথম ক্যালকুলাসের কিছু অংশ প্রকাশ করেন এবং ১৭০৪ সালে সম্পূর্ণ প্রকাশ করেন। ১৬৭৬ সালে লাইবনিৎস লন্ডন ভ্রমণে গিয়ে নিউটনের একটি অপ্রকাশিত পাণ্ডুলিপি দেখেছিলেন। এ কারণেই প্রশ্ন উত্থাপিত হয়, লাইবনিৎস নিউটনের ধারণার উপর ভিত্তি করেই ক্যালকুলাসের উন্নয়ন ঘটিয়েছিলেন কি-না। এই প্রশ্ন থেকে একটি দীর্ঘ বুদ্ধিবৃত্তিক বিবাদের সূচনা হয়, কে আগে ক্যালকুলাস আবিষ্কার করেছিলেন তা নিয়ে। ১৬৯৯ সাল থেকে হালকা হালকা শুরু হয়ে ১৭১১ সালের পর এই বিবাদ পূর্ণোদ্যমে চলা শুরু করে।

আরও দেখুন
---------

* আইজাক নিউটন
* গটফ্রিড লাইবনিৎস
* ক্যালকুলাসের ইতিহাস
**ভারতী আচরেকার** একজন ভারতীয় অভিনেত্রী। তিনি বহু হিন্দী ও মারাঠি নাটকে, হিন্দি সিনেমা এবং টিভি ধারাবাহিকে অভিনয় করেছেন। তিনি বেশ কয়েকটি জনপ্রিয় হিন্দী ও মারাঠি সিনেমায় অভিনয় করেছেন। 

এছাড়াও তিনি টিভি ধারাবাহিকের বেশ জনপ্রিয় মুখ। তিনি জনপ্রিয় টিভি চ্যানেলের ধারাবাহিক *বাগলে কি দুনিয়া* -তে মিসেস বাগলের চরিত্রে অভিনয় করে অনেক সুখ্যাতি লাভ করেন। তার অভিনীত চরিত্র ঘরে ঘরে বেশ জনপ্রিয় হয়ে ওঠে। 

বাগলে কি দুনিয়া ধারাবাহিকের জনপ্রিয়তার জন্য এই টিভি ধারাবাহিকটি বর্তমানে পুনরায় নতুনভাবে শুরু হয়েছে এবং তার নাম রাখা হয়েছে বাগলে কি দুনিয়া-নয়ি পীড়ি নয়ে কিস্সে। বর্তমানে এই ধারাবাহিকের রাধিকা বাগলের চরিত্রে ভারতী আচরেকার অভিনয় করছেন।

অভিনয় জীবন
-----------

ভারতী আচরেকার পরিচালক বাসু চ্যাটার্জি পরিচালিত হিন্দি সিনেমা **আপনে পরায়ে** -তে অভিনয়ের মাধ্যমে তার অভিনয় জীবন শুরু করেন। আপনে পরায়ে বিখ্যাত বাঙালী ঔপন্যাসিক শরৎচন্দ্র চট্টোপাধ্যায়ের রচিত উপন্যাস *নিষ্কৃতি* -র উপর ভিত্তি করে তৈরী হয়েছিল। তার অভিনীত চরিত্রের নাম ছিল নয়নতারা। 

তিনি ১৯৮২ সালে *ব্রিজ ভূমি* নামক ব্রজভাষার সিনেমাতে অভিনয় করেন। 

১৯৮৫ সালে তিনি সংযোগ ও সুরসঙ্গম এই দুটি হিন্দি চবিতে অভিনয় করেন। ১৯৮৬ সালে তিনি *চামেলি কি শাদী*, ১৯৮৯ সালে *ঈশ্বর* ও ১৯৯২ সালে *বেটা* ছবিতে অভিনয় করেছিলেন। ২০০০ সালের পর থেকে তিনি যে বিভিন্ন সিনেমায় অভিনয় করেছেন সেগুলি হলো *ফির ভি দিল হ্যায় হিন্দুস্তানি*(২০০০), *জিন্দেগি খুবসুরত হ্যায়*(২০০২), *আগে সে রাইট*(২০০৯), *দেশি বয়জ্‌*(২০১১), *লাঞ্চ বক্স*(২০১৩), *পোস্টার বয়জ*(২০১৭) ইত্যাদি। 

হিন্দী সিনেমার পাশাপাশি তিনি বিভিন্ন হিন্দী ধারাবাহিক ও মারাঠি সিনেমাতেও সমান দক্ষতায় অভিনয়ের কাজ চালিয়ে যাচ্ছেন।

তথ্যসূত্র
---------

1. ↑  "बासु चटर्जी को याद करते हुए भारती आचरेकर ने कहा- 'फिल्ममेकिंग में था थिएटर का स्टाइल'"। *Dainik Jagran* (হিন্দি ভাষায়)। সংগ্রহের তারিখ ১২ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bharti Achrekar makes a comeback - Times of India"। *The Times of India*। সংগ্রহের তারিখ ২৬ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "'Mard hoti toh collector hoti' — Basu Chatterjee's Apne Paraye is a study in family dynamics"। *ThePrint* (ইংরেজি ভাষায়)। ১৬ জানুয়ারি ২০২২। সংগ্রহের তারিখ ১১ ফেব্রুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ভারতীয় অমলেট** বা **মসলা অমলেট** হল ভারত থেকে উদ্ভূত অমলেটের একটি রূপ। এর প্রধান উপাদান হল ডিম, ভেষজ, টমেটো এবং মশলা যা অঞ্চলভেদে পরিবর্তিত হয়।

কোড়ানো পনির কখনও কখনও অমলেটের উপরে দেওয়া হয় এবং সেগুলি চিংড়ি এবং/অথবা তরকারির স্বাদযুক্ত মুরগির মতো জিনিস দিয়েও পরিবেশিত হতে পারে।

অমলেটে সাধারণত সূক্ষ্মভাবে কাটা সবুজ লঙ্কা এবং পেঁয়াজ (বা স্যালাড), সূক্ষ্মভাবে কাটা তাজা সবুজ ধনে, লবণ এবং জিরে দেওয়া থাকে। ভিন্নতার মধ্যে রয়েছে নারকেল কোড়া, কালো লঙ্কা, কারি পাতা এবং সূক্ষ্মভাবে কাটা টমেটো।  কোড়ানো পনিরও যোগ করা যেতে পারে। ডিমের মিশ্রণটি তুলতুলে না হওয়া পর্যন্ত ফেটানো হয় এবং তারপর একটি কড়াইতে রান্না করা হয়। সাধারণত মিশ্রণটি ঢেলে দেওয়ার আগে রন্ধনপাত্রটি বেশি গরম করা হয় না এবং এটি অবিলম্বে শক্ত হয় না। রান্নার চুলা সাধারণত ডিম ঢালার ঠিক আগে চালু করা হয়। কখনো কখনো নরম সাদা রুটি এবং মিষ্টি চিলি সস বা কেচাপের সাথে মশলা ওমলেট পরিবেশন করা হয়। অথবা কখনও কখনও গরম রুটিও ছিঁড়ে এর মধ্যে দেওয়া হয়। কিছু ক্ষেত্রে টোস্টেও ভরেও এটি পরিবেশন করা যেতে পারে। আরও মশলা যোগ করতে গেলে কেবল লঙ্কার ঝাল বাড়িয়ে দিলেই চলে। 

ইটিং উইদাউট ফিয়ার্স এর লেখক জর্জ ফ্রেডরিক স্কটসন-ক্লার্ক এটিকে "একটি চমৎকার নৈশভোজের পরের খাবার" হিসেবে বর্ণনা করেছেন।"

আরও দেখুন
---------

* টমেটো অমলেট (ছোলার ময়দা ভিত্তিক, ডিম ভিত্তিক নয়)

তথ্যসূত্র
---------

1. 1 2  Scotson-Clark, George Frederick (G.F.). *Eating Without Fears*. N.L. Brown, 1923. p. 19. "An *Indian Omelette* has curried shrimps, eggs or chicken folded in it, and over it is sifted grated cheese. This is an excellent late supper dish."
2. ↑  www.manjumalhi.co.uk/recipes/vegetarian/indian-omelette.html Accessed 2009-01-21.  ওয়েব্যাক মেশিনে আর্কাইভকৃত আগস্ট ২০, ২০০৮ তারিখে

টেমপ্লেট:Omelettes
***ক্যাসকারন*** বা **কাসকারোন** হল একধরনের ডোনাট জাতীয় খাবার। এটি সাধারনত ফিলিপাইন্স দ্বীপপুঞ্জের অধিবাসীদের খাবার। এই খাবারটি সাধারনত ডুবো তেলে ভেজে গুঁড়ো করা আঠালো চাল, কোড়ানো নারকেল এবং চিনি দিয়ে তৈরি হয়। এই খাবারটি সাধারণত বলের আকৃতির হয়। দুই বা ততোধিক কাসকারোন একটি স্কিউয়ার বা ধাতব কাঠিতে পরপর গেঁথে রাখা হয় এবং বিক্রী করা হয়। কাসকারোন বড় প্যানকেকের আকৃতির বা ছোট ডোনাট আকৃতির হতে পারে। কাসকারোন নামটি স্প্যানিশ শব্দ *ক্যাসকারন* থেকে উদ্ভুত হয়েছে যার অর্থ ডিমের খোসা। এর সাধারণ গোলাকার আকৃতি এবং কুঁচকে যাওয়া গঠনের কারনে এই খাবারের এইরূপ নাম হয়েছে। শব্দের সমতার জন্য মাঝে মাঝে স্প্যানিশ উচ্চারনের সাথে একে গুলিয়ে ফেলা হয় যা কখনোই কাম্য নয়। 

স্কিউয়ার -এ গেঁথে রাখা ক্যাসকারন
বিভিন্ন অঞ্চলে কাসকারোন নামক খাদ্যের পদটির ভিন্ন ভিন্ন নাম বর্তমান যেমন, ***ক্যারিওকা***, ***টিনুডক*** ইত্যাদি। এটি ***বিটসু-বিটসু*** বা কিছু কিছু অঞ্চলে ***বিচো-বিচো*** নামেও পরিচিত। *বিচো* বা *বিচো-বিচো* নামের আরেকটি স্থানীয় খাবার রয়েছে যা ময়দা দিয়ে তৈরি হয় এবং সেটি *ইউটিয়াও* -এর চীনা এবং ফিলিপিনো রন্ধনপ্রনালীর সংমিশ্রনে প্রস্তুত একটি সংস্করণ। এই খাবারটির সাথে কাসকারোনকে গুলিয়ে ফেলা একেবারেই উচিত নয়। 

*ইবানাগ* হল ক্যাসকারনের একটি প্রকারভেদ যা সাধারণত চ্যাপ্টা এবং ডিমের মতো আকৃতির হয়। এটি ***পিনাকুফু*** বা ***পাবোরোট*** নামেও পরিচিত। এর আরেকটি জনপ্রিয় নাম ***বুনুয়েলো*** । এছাড়াও এর ***বুনওয়েলো***, ***বিনুয়েলো***, ***বিনোউইলো***, ইত্যাদি অনেক নাম আছে। *বুনুয়েলো* হল সাধারণ ময়দা দিয়ে তৈরি আরেকটি অনুরূপ খাবার যা লাতিন আমেরিকার রন্ধনশৈলীর অংশ।

তথ্যসূত্র
---------

1. ↑  "Cascaron -- Bitsu-Bistsu (Dough Balls)"। *Recipe of Health*। সংগ্রহের তারিখ ডিসেম্বর ৪, ২০১৪।
**কিস নীতি** (**KISS** এর পূর্নরূপ হচ্ছে "Keep it simple, stupid (এটাকে সরল রাখো, গর্দভ)", ১৯৬০ সালে যুক্তরাষ্টের নৌবাহিনী কর্তৃক অনুসরণকৃত নীতি।  কিস নীতির ধারাভাষ্য হচ্ছে কোন কাজকে জটিল না করে সরল করে করাটাই সেরা মাধ্যম; তাই নকশা প্রণয়নে সরলতাকেই লক্ষ্য করতে হবে এবং সকল অপ্রয়োজনীয় জটিলতা পরিহার করতে হবে। এয়ারক্রাফট প্রকৌশলী কেলি জনসন (১৯১০-১৯৯০) এই শব্দগুচ্ছ প্রথম ব্যবহার করেন। ১৯৭০ সালের দিকে কিস নীতি ব্যবহার জনপ্রিয়তা অর্জন করে। অবশ্য এই শব্দগুচ্ছকে ভিন্ন ভিন্ন উপায়ে বলা হয়। যেমন "keep it short and simple (খাটো এবং সরল রাখো)", "keep it simple and straightforward (সরল এবং সোজা রাখো)" এবং "keep it small and simple (ছোট এবং সরল রাখো)"। বাংলা ভাষায় কিস প্রিনসিপ্যাল বা চুমু নীতি শব্দ গুচ্ছের ব্যবহার নেই।

উৎস
---

*লকহেড স্কাঙ্ক ওয়ার্কসের* প্রধান প্রকৌশলী কেলি জনসনকে এই সংক্ষেপ নাম প্রচলক হিসেবে দাবী করা হয়। দশক ব্যাপী এটা "Keep it simple, stupid" হিসেবে ব্যবহার করা হয়, জনসন কমা বাদ দিয়ে "Keep it simple stupid" লেখা শুরু করেন। এবং পরবর্তীতে অনেক লেখক এই রীতি মেনে চলেন। এখানে কোন অর্থেই একজন প্রকৌশলীকে স্টুপিড বা গর্দভ বোঝানো হয়নি। স্টুপিড দ্বারা একজনের চিন্তাশক্তি আঁটকে যাওয়া এবং সেখান থেকে বের হয়ে আসার মধ্যকার সম্পর্ককে বোঝানো হয়েছে। যুক্তরাষ্ট্রের বিমান বাহিনী এবং সফটওয়্যার উন্নয়ন সংস্থাগুলোতেও এই শব্দ গুচ্ছ ব্যবহৃত হয়।

তথ্যসূত্র
---------

1. ↑  The Routledge Dictionary of Modern American Slang and Unconventional English, Tom Dalzell, 2009, 1104 pages, p.595, webpage: BGoogle-5F: notes U.S. Navy "Project KISS" of 1960, headed by Rear Admiral Paul D. Stroop, Chicago Daily Tribune, p.43, 4 December 1960
2. ↑  The Concise New Partridge Dictionary of Slang, Eric Partridge, Tom Dalzell, Terry Victor, Psychology Press, 2007, p.384.
3. 1 2 3  Clarence Leonard (Kelly) Johnson 1910—1990: A Biographical Memoir (PDF), by Ben R. Rich, 1995, National Academies Press, Washington, DC, p. 13.
4. ↑  Pit & Quarry, Vol. 63, July 1970, p.172, quote: "as in every other step of the development process, follow the KISS principle — Keep It Simple, Stupid."
5. ↑  "Kiss principle definition by MONASH Marketing Dictionary"। Dictionary.babylon.com। ১৯৯৪-১১-১৮। ২০১০-০৪-০৫ তারিখে মূল থেকে আর্কাইভ করা। সংগ্রহের তারিখ ২০১০-০৪-১৮।
6. ↑  "Kiss Principle"। ২১ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৩ জুন ২০১৫।
7. ↑  Ram B. Misra (2004), "Global IT Outsourcing: Metrics for Success of All Parties", Journal of Information Technology Cases and Applications, volume 6 issue 3, page 21. Online version
কেএনএমডব্লিওটি ১৭০০০ খুলি
**কেএনএমডব্লিওটি ১৭০০০** ( "কালো খুলি") হচ্ছে *প্যারানথ্রোপাস ইথিওপিকাস* এর জীবাশ্ম হয়ে যাওয়া প্রাপ্তবয়স্ক মানুষের খুলি। এটি কেনিয়ার পশ্চিম তুকার্না হ্রদে এলান ওয়াকার আবিষ্কার করেন।

এটি ২৫ লক্ষ বছরের পুরাতন বলে অনুমান করা হয়েছে। এই প্রাপ্ত বয়স্ক মানুষের মস্তিষ্কের ধারণক্ষমতা ছিল ৪১০ সিসি। এর হাড়ের আলে গাট্টাগোট্টা মুলক অর্থাৎ বড়সড় বৈশিষ্ট্য ছিল। ম্যাঙানিজ এর কারণে এর রঞ্জন উচ্চতর। এই জীবাশ্মের মুখ কপাল থেকে বাইরের দিকে প্রসারিত। এর জাইগোম্যাটিক হাড় প্রসারিত এবং হাড়ের আল যে কোনো প্রাক মানুষ থেকে বড়। চোয়ালের ছেদন দাঁত ও পুরঃছেদন দাঁত প্রাক মানবদের বৈশিষ্ট্য; তাদের বড় দাঁত থাকে।

আরও দেখুন
---------

* List of fossil sites *(with link directory)*
* List of hominina (hominin) fossils *(with images)*

তথ্যসূত্র
---------

1. ↑  "KNM-WT 17000"। *Smithsonian National Museum of History*।  `|ইউআরএল=` অনুপস্থিত বা খালি (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)

বহিঃসংযোগ
---------

* উইকিমিডিয়া কমন্সে কেএনএমডব্লিওটি ১৭০০০ সম্পর্কিত মিডিয়া দেখুন।

* Archaeology Info  ওয়েব্যাক মেশিনে আর্কাইভকৃত ২৮ ডিসেম্বর ২০০৮ তারিখে
* Smithsonian Institution



  

টেমপ্লেট:Paleo-hominin-stub
**কোডু** (ইংরেজি: Kodu) হলো একটি সফটওয়্যার যার মাধ্যমে প্রোগ্রামিং এর উপর কোন রকম দক্ষতা ব্যতীত কম্পিউটার গেমস তৈরী করা যায়। যাকে প্রোগ্রামিং ইন্টিগ্রেটেড ডেভেলপমেন্ট এনভায়ারনমেন্ট বা (আইডিই) ও বলা হয়ে থাকে। মূলত এটির আসল নাম বোকু যা মাইক্রোসফট এর ফিউস ল্যাব এর দক্ষ ডেভেলপার-রা তৈরী করেছেন I এটি সর্বপ্রথম ২০০৯ সালের ৩০ জুন এক্সবক্স এর মার্কেটে এক্সবক্স ৩৬০, মাইক্রোসফট উইন্ডোজ এক্সপি, ভিসতা এবং সেভেন এর জন্য উন্মোচিত হয়। এছাড়াও পরবর্তীকালে জনসাধারণের জন্য মাইক্রোসফট-এর ফিউস ল্যাবের ওয়েবসাইটেও এটি উন্মুক্ত করা হয়।

যেহেতু এই সফটওয়্যারটিতে ব্যবহারকারীকে প্রোগ্রামিং এর কোনরূপ ঝামেলা পোহাতে হয় না তাই এটি সকলে স্বাচ্ছন্দ্যভাবে ব্যবহার করতে পারে। এছাড়াও মালয়েশিয়া, সিঙ্গাপুর এ অবস্থিত বেশকিছু নির্বাচিত স্কুল ও ট্রেনিং সেন্টারেও এটি শিক্ষামূলক কাজে ব্যবহার করা হয়।

তথ্যসূত্র
---------

1. ↑  "App Hub - game details"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৩।

বহিঃসংযোগ
---------

* Kodu - Microsoft Research
* Kodu Fan Forum and Info
* Kodu Fan Site in Czech Republic
* Kodu for Kids book by Que Publishing
**কোডারমা জেলা** পূর্ব ভারতের ঝাড়খণ্ড রাজ্যের ২৪ টি জেলার মধ্যে একটি৷ এটি উত্তর ছোটনাগপুর বিভাগের অন্তর্গত একটি জেলা। ২৭ই চৈত্র ১৪০০ বঙ্গাব্দে (১০ এপ্রিল ১৯৯৪ খ্রিষ্টাব্দে) হাজারিবাগ জেলা থেকে নতুন জেলাটি গঠন করা হয়। এই জেলার জেলাসদর কোডারমাতে অবস্থিত। কোডারমা জেলা কোডারমা মহকুমা নিয়ে গঠিত।

নামকরণ
------

প্রাচীন মনুস্মৃৃতি অনুসারে হিন্দু দেবতা ব্রহ্মা কর্দম ঋষি কে সৃৃৃষ্টি করলে সকলকিছুর ছায়া তৈরী করার জন্য৷ কিন্তু বিন্দ্য পর্বতের ছায়া তৈরীর ফলে যখন ভূ-ভারতের উত্তর পশ্চিমাংশে বৃৃষ্টিচ্ছায় অঞ্চল তৈরী হয় তখন তিনি এই অঞ্চলে এসে সৃৃষ্টিকর্তার উদ্দেশ্যে নিজের আক্ষেপ প্রকাশ করেন৷ ঋষি কর্দমের নামানুসারে জায়গাটির নাম হয় কোডারমা৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে বিহার রাজ্যের নওয়াদা জেলা ও বিহার রাজ্যের গয়া জেলা*৷ *জেলাটির উত্তর পূর্বে(ঈশান), জেলাটির পূর্বে ও দক্ষিণ পূর্বে(অগ্নি) ঝাড়খণ্ড রাজ্যের গিরিডি জেলা*৷ *জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ঝাড়খণ্ড রাজ্যের হাজারিবাগ জেলা*৷ *জেলাটির উত্তর পশ্চিমে(বায়ু) বিহার রাজ্যের নওয়াদা জেলা*৷

জেলাটির আয়তন ২৫৪০ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৩.১৯%৷

ভাষা
----

কোডারমা জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী কোডারমা জেলার ভাষাসমূহ

  খোরঠা (৪৯.৬৬%)  **হিন্দী** (৪৪.৪৩%)  **উর্দু** (৪.৬৯%)  **সাঁওতালি** (০.৫২%)  অন্যান্য (০.৭০%)

ধর্ম
----

জনসংখ্যার উপাত্ত
----------------

মোট জনসংখ্যা ৪৯৯৪০৩(২০০১ জনগণনা) ও ৭১৬২৫৯(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২১তম৷
ঝাড়খণ্ড রাজ্যের ২.১৭% লোক কোডারমা জেলাতে বাস করেন৷
জেলার জনঘনত্ব ২০০১ সালে ১৯৭ ছিলো এবং ২০১১ সালে তা বৃদ্ধি পেয়ে ২৮২ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৪৩.৪২% , যা ১৯৯১-২০১১ সালের ২৬.৪৮% বৃদ্ধির হারের থেকে অত্যধিক বেশি৷ 
জেলাটিতে লিঙ্গানুপাত ২০১১ অনুযায়ী ৯৫০(সমগ্র) এবং শিশু(০-৬ বৎ) লিঙ্গানুপাত ৯৪৯৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃৃতি
------------------

শিক্ষা
------

জেলাটির স্বাক্ষরতা হার ৫২.২০%(২০০১) তথা ৬৬.৮৪%(২০১১)৷ পুরুষ স্বাক্ষরতার হার ৭০.৯৪%(২০০১) তথা ৭৯.৭৮%(২০১১)৷ নারী স্বাক্ষরতার হার ৩৩.৬১%(২০০১) তথা ৫৩.২৩% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৪৮%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
**বাংলাদেশ আনসার ভিডিপি একাডেমী** বাংলাদেশের আনসার বাহিনীর সদস্যদের জন্য প্রশিক্ষণ প্রতিষ্ঠান। ১৯৭৬ সালে "ন্যাশনাল ট্রেইনিং সেন্টার" নামে এ প্রতিষ্ঠানটির কার্যক্রম শুরু হয়। ১৯৮২ সালে এর নাম বদলে আনসার ট্রেইনিং স্কুল রাখা হয়। সেসময় প্রতিষ্ঠানটিকে গাজীপুর জেলার কালিয়াকৈর উপেজলার শফিপুরে স্থানান্তরিত করা হয়। ১৯৮৬ সালে পুনরায় এর নামকরণ হয় আনসার একাডেমি। সবশেষে ১৯৯৫ সালে আনসার-ভিডিপি বাহিনীর আইন পাশ হওয়ার পর এই প্রতিষ্ঠানটির নামকরণ হয় বাংলাদেশ আনসার-ভিডিপি একাডেমী।

প্রতিষ্ঠানটি বাংলাদেশের রাজধানী ঢাকা শহর থেকে ৪৫ কিলোমিটার দূরে ঢাকা-টাঙ্গাইল মহাসড়কের পাশে ৩৫৯ একর আয়তনের একটি এলাকাতে অবস্থিত। একাডেমীর সম্পূর্ণ কংক্রিটে নির্মিত কুচকাওয়াজ ময়দানটির আয়তন ২৪০০০০ বর্গফুট।

বনভোজন ও চলচ্চিত্রের দৃশ্যধারণ
------------------------------

বাংলাদেশ আনসার ও ভিডিপির সদস্যদের প্রশিক্ষণের জন্য গড়ে তোলা হলেও এখানকার নান্দনিক ও প্রাকৃতিক সৌন্দর্যের কারণে এটিকে বনভোজন ও চলচ্চিত্রের দৃশ্য ধারণের জন্য ভাড়া দেয়া হয়। এখানে প্রায় ৪২টি পিকনিক স্পট রয়েছে।

তথ্যসূত্র
---------

1. 1 2  *সংক্ষিপ্ত ইতিহাস*, ৩০ মে ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* বাংলাপিডিয়ায় *বাংলাদেশ আনসার ও ভিডিপি একাডেমী*
**খোঁজ-দ্য সার্চ-সিরিজ** ও একটি বাংলাদেশী চলচ্চিত্র নির্মাণের গোয়েন্দাভিত্তিক এ্যাকশনধর্মী ধারাবাহিক গল্প। ইতিমধ্যে দুইজন চলচ্চিত্র পরিচালক এই ধারাবাহিকটি লিখেছেন প্রথম জন ইফতেখার চৌধুরী, প্রথম পর্ব খোঁজ-দ্য সার্চ ছবির পরিচালক এবং দ্বিতীয় জন সিরিজের দ্বিতীয় পর্ব খোঁজ-দ্য সার্চ-২ ছবির পরিচালক শহীদুল ইসলাম খোকন। সম্পূর্ণ গোয়েন্দাভিত্তিক এ্যাকশনধর্মী এই সিরিজ থেকে চলচ্চিত্র নির্মাণ অব্যাহত থাকবে। এবং এই ব্যাপারে সব চেয়ে বেশি সহযোগিতা করেছেন প্রযোজনা-পরিবেশনা প্রতিষ্ঠান **মনসুন ফিল্মস** কর্ণধর অভিনেতা-প্রযোজক অনন্ত। তিনি বাংলাদেশের চলচ্চিত্রের ধায়ার পরিবর্তন আনতে চায়, দর্শকদের চাহিদা অনুযায়ী। দেশের গন্ডি পেরিয়ে আন্তর্জাতিক বাজার গ্রহণযোগ্যতা পাবে, এবং সেই সাথে আয় হবে প্রচুর পরিমাণ বৈদেশীক মুদ্রা।

সম্মাননা
--------

### জাতীয় চলচ্চিত্র পুরস্কার

### মেরিল-প্রথম আলো পুরস্কার

খোঁজ-দ্য সার্চ
--------------

**খোঁজ-দ্য সার্চ** ও ২০১০ সালের ১৬ এপ্রিল মুক্তিপ্রাপ্ত একটি বাংলাদেশী চলচ্চিত্র। এবং ছবিটি জুন ২০১০ এ সিঙ্গাপুর, মালয়েশিয়া, কাতার ও সংযুক্ত আরব আমিরাত এবং পরে ইতালি ও যুক্তরাজ্যে। ইফতেখার চৌধুরী পরিচালিত এবং মনসুন ফিল্মস প্রযোজিত-পরিবেশিত বাংলাদেশের প্রথম পূর্ণাঙ্গ ডিজিটাল ছবিটিতে বাংলাদেশ অভিনয় শিল্পী ছাড়াও বিশ্বের কয়েকটি দেশের অভিনয় শিল্পীরা অভিনয় করেছেন- অনন্ত, বর্ষা, ববি, সোহেল রানা, জিসান, রাহা, রাশেদা চৌধুরী, ইলিয়াস জাভেদ, ইলিয়াস কোবরা, অপু, ডা. এজাজ, শিরিন বকুল, সোহেল খান, জেসিকা-হাস (আমেরিকা), সিয়ান (আমেরিকা), মাইক বোস (মেক্সিকো), সান (দক্ষিণ আফ্রিকা), ক্যারোলিন (দক্ষিণ আফ্রিকা), নিনোসহ (ইতালি) আরও অনেকে।

খোঁজ-দ্য সার্চ-২
----------------

**খোঁজ-দ্য সার্চ-২** ও ২০১১ সালে নির্মাণ প্রক্রিয়াধীন একটি বাংলাদেশী চলচ্চিত্র। ২০১০ সালের ১৬ এপ্রিল মুক্তি পায় গোয়েন্দাভিত্তিক এ্যাকশনধর্মী খোঁজ-দ্য সার্চ-সিরিজের প্রথম পর্ব খোঁজ-দ্য সার্চ, ছবিটি পরিচালনা করেন ইফতেখার চৌধুরী। সিরিজের দ্বিতীয় পর্ব 'খোঁজ-দ্য সার্চ-২' নির্মাণের প্রক্রিয়া চলছে। এই ছবিটি পরিচালনা করছেন বাংলাদেশের খ্যাতিমান চলচ্চিত্র পরিচালক শহীদুল ইসলাম খোকন এবং মনসুন ফিল্মস প্রযোজিত-পরিবেশিত ছবিটির এ পর্বেও অভিনয় শিল্পীদের তালিকায় থাকছে দেশ বিদেশের অভিনয় শিল্পীরা- প্রাধানত [এম অনন্ত, বর্ষা, সোহেল রানা, নিনোসহ (ইতালি) আরও অনেকে।

তথ্যসূত্র
---------

1. ↑  দিনবদলের খোঁজে অনন্ত-বর্ষা তথ্যসুত্রঃ ১৩ এপ্রিল ২০১০ দৈনিক কালের কণ্ঠ, তথ্যসংগ্রহঃ ১১ মার্চ ২০১১
2. ↑  খোকন বানাচ্ছেন ‘খোঁজ-দ্য সার্চ ২’[*স্থায়ীভাবে অকার্যকর সংযোগ*] তথ্যসুত্রঃ ১৬ মে ২০১০ দৈনিক প্রথম আলো, তথ্যসংগ্রহঃ ১১ মার্চ ২০১১
3. ↑  'খোঁজ-দ্য সার্চ' দেখতে প্রথম দিনেই হলভর্তি দর্শক  ওয়েব্যাক মেশিনে আর্কাইভকৃত ২০১১-০৯-২৮ তারিখে তথ্যসুত্রঃ ১৬ মে ২০১০ দৈনিক প্রথম আলো, তথ্যসংগ্রহঃ ১১ মার্চ ২০১১
4. ↑  চলচ্চিত্র খোঁজ-দ্যা সার্চ-এর অডিও এলবাম প্রকাশনা উৎসব[*স্থায়ীভাবে অকার্যকর সংযোগ*] তথ্যসুত্রঃ ৪ সেপ্টেম্বর ২০০৯ দৈনিক সংবাদ, তথ্যসংগ্রহঃ ৯ মার্চ ২০১১
5. ↑  অনন্ত : ঢালিউডের কোন নায়িকাই কমার্শিয়াল ফিল্ম এর যোগ্য না তথ্যসুত্রঃ ২০ ডিসেম্বর দৈনিক ইত্তেফাক, তথ্যসংগ্রহঃ ৯ মার্চ ২০১১
6. ↑  খোঁজ দ্য সার্চ-২ বানাবেন খোকন  ওয়েব্যাক মেশিনে আর্কাইভকৃত ১৭ মার্চ ২০১২ তারিখে তথ্যসুত্রঃ ১৭ মে ২০১০ দৈনিক আমার দেশ, তথ্যসংগ্রহঃ ১১ মার্চ ২০১১

বহিঃসংযোগ
---------

* চলচ্চিত্র প্রবেশদ্বার
একটি ভিডিওতে, দলের সদস্যরা মঙ্গল গ্রহের পৃষ্ঠে অবতরণের জন্য মার্স সায়েন্স ল্যাবরেটরির (কিউরিওসিটি) চূড়ান্ত মুহুর্তের চ্যালেঞ্জগুলো তুলে ধরেছেন।
**ভিডিও** হলো একটি ইলেক্ট্রনিক্স মাধ্যম। যার মাধ্যমে রেকর্ডিং, অনুলিপি, দেখা, সম্প্রচার এবং চলন্ত চাক্ষুস মাধ্যম। ভিডিও প্রথম আবিষ্কৃত হয়েছিল যান্ত্রিক টেলিভিশন সিস্টেমের জন্য। যা খুবই শীগ্রই ক্যাথোড রে টিউব (CRT) প্রযুক্তির জন্য। তার পরেই তা বিভিন্ন ধরনের ফ্লাট প্যানেল ডিসপ্লতে হয়।

ভিডিও সিস্টেম কয়েকটা মানের উপর নির্ভর করে যা হলো, Display resolution, aspect ratio, refresh rate, color capabilities এবং আরো অনেক।

ভিডিও চিত্র পূর্বে বেশকিছু ছবি দ্রুত রিলে ঘুরিয়ে প্রদর্শন করা হতো, তবে প্রযুক্তির বদৌলতে এখন একই কাজ ডিজিটাল ক্যামেরা গুলোর অভ্যন্তরে হয়ে পূর্নাঙ্গ ভিডিও ফাইল আমরা পেয়ে থাকি।

বর্তমানে ভিডিওর আন্তর্জাতিক ফরম্যাট ব্যবহৃত হয় তাছাড়াও ভিডিওর বেশকিছু রেজুলেশন এর মাত্রাও রয়েছে। যে ভিডিওতে রেজুলেশনের মাত্রা যত বেশি সে ভিডিও তত মসৃণ ও ঝকঝকে। 

বর্তমান বিশ্বে ভিডিও তৈরিকে পেশা হিসেবে গ্রহণ করেছে অনেকেই।

ইতিহাস
------

ভিডিও প্রথম আবিষ্কৃত হয়েছিল যান্ত্রিক টেলিভিশন সিস্টেমের জন্য। যা খুবই শীগ্রই ক্যাথোড রে টিউব (CRT) প্রযুক্তির জন্য। তার পরেই তা বিভিন্ন ধরনের ফ্লাট পেনেল ডিসপ্লের ও বিভিন্ন নতুন উদ্ভাবিত ডিসপ্লেতে প্রদর্শন করা যায়।

তথ্যসূত্র
---------
হাডসন বে 
এটি গ্রেগরীয় বর্ষপঞ্জী অনুযায়ী ১৬১০-এর দশক। এটি শুরু হয়েছে ১লা জানুয়ারি, ১৬১০ থেকে এবং শেষ হয়েছে ৩১ ডিসেম্বর, ১৬১৯ তারিখে।

ঘটনা
----

### ১৬১০

এই অনুচ্ছেদটি ১৬১০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

* বড়িশার কাছারিবাড়ির পাশে একটি আটচালা তৈরি করে প্রতি বছর দুর্গার শরৎকালীন প্রচলন করেন সাবর্ণ চৌধুরীদের আদিপুরুষ রায় মজুমদার লক্ষ্মীকান্ত চৌধুরী । সপরিবার দুর্গা, অর্থাৎ লক্ষ্মী, সরস্বতী, কার্তিক, গণেশসহ, এইটিই সুবে বাংলার প্রথম শরৎকালীন পূজা । এই পারিবারিক পূজাটিতে কার্তিক প্রথম আবির্ভূত হলেন বাঙালি জমিদাররুপে । তার পূর্বে কার্তিক পূজিত হতেন বর্ম পরা যুদগধের দেবতারূপে, সম্রাট সমুদ্রগুপ্তের আদলে ।

### ১৬১১

এই অনুচ্ছেদটি ১৬১১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১২

এই অনুচ্ছেদটি ১৬১২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১৩

এই অনুচ্ছেদটি ১৬১৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১৪

এই অনুচ্ছেদটি ১৬১৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১৫

এই অনুচ্ছেদটি ১৬১৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১৬

এই অনুচ্ছেদটি ১৬১৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১৭

এই অনুচ্ছেদটি ১৬১৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১৮

এই অনুচ্ছেদটি ১৬১৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬১৯

এই অনুচ্ছেদটি ১৬১৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
এটি গ্রেগরীয় বর্ষপঞ্জী অনুযায়ী ১৯০-এর দশক। এটি শুরু হয়েছে ১লা জানুয়ারি, ১৯০ থেকে এবং শেষ হয়েছে ৩১ ডিসেম্বর, ১৯৯ তারিখে।

ঘটনা
----

### ১৯০

এই অনুচ্ছেদটি ১৯০ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯১

এই অনুচ্ছেদটি ১৯১ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯২

এই অনুচ্ছেদটি ১৯২ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯৩

এই অনুচ্ছেদটি ১৯৩ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯৪

এই অনুচ্ছেদটি ১৯৪ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯৫

এই অনুচ্ছেদটি ১৯৫ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯৬

এই অনুচ্ছেদটি ১৯৬ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯৭

এই অনুচ্ছেদটি ১৯৭ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯৮

এই অনুচ্ছেদটি ১৯৮ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৯৯

এই অনুচ্ছেদটি ১৯৯ থেকে অন্তর্ভুক্ত করা। (সম্পাদনা | ইতিহাস) ==== জানুয়ারি-মার্চ ====

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**ওয়েস্ট বেঙ্গল জুডিশিয়াল সার্ভিস**, যা **ডব্লিউবিজেএস** নামে পরিচিত, হল ভারতের পশ্চিমবঙ্গ রাজ্যের বিচার বিভাগীয় পরিষেবা। ডব্লিউবিজেএস, পাবলিক সার্ভিস কমিশনের জন্য, পশ্চিমবঙ্গ সময়ে সময়ে তিনটি পর্যায়ে প্রতিযোগিতামূলক পরীক্ষার ব্যবস্থা করে। এই পর্যায়গুলি হল প্রিলিমিনারি, মেইনস এবং পার্সোনালিটি টেস্ট। এই পরিষেবাটির নাম পরিবর্তন করে পশ্চিমবঙ্গ সিভিল সার্ভিস (জুডিশিয়াল) রাখা হয়েছিল।

পোস্টিং
-------

ওয়েস্ট বেঙ্গল জুডিশিয়াল সার্ভিস অফিসারদের হয় সিভিল জজ (জুনিয়র ডিভিশন) বা পশ্চিমবঙ্গ সরকারের অধীনে ফার্স্ট ক্লাস জুডিশিয়াল ম্যাজিস্ট্রেট পদে রাখা হয়। আধিকারিকদের জ্যেষ্ঠতার ভিত্তিতে জেলা জজ এমনকি কলকাতা হাইকোর্টের বিচারক হিসাবে পদোন্নতি দেওয়া হতে পারে।

প্রশিক্ষণ
---------

ওয়েস্ট বেঙ্গল জুডিশিয়াল অ্যাকাডেমি দ্বারা নতুন নিয়োগপ্রাপ্ত বিচার বিভাগীয় কর্মকর্তাদের প্রশিক্ষণ পরিচালিত হয়েছিল। অ্যাকাডেমি রাজ্যে সিভিল জজ (জুনিয়র বিভাগ) এবং বিচার বিভাগীয় ম্যাজিস্ট্রেট হিসাবে নিয়োগপ্রাপ্ত বিচার বিভাগীয় পরিষেবা অফিসারদের জন্য ইন্ডাকশন লেভেল প্রশিক্ষণের ব্যবস্থা করে।

তথ্যসূত্র
---------

1. ↑  "West Bengal Judicial Service Examination"। *indianexpress.com*। সংগ্রহের তারিখ আগস্ট ২৫, ২০১৮।
2. ↑  "West Bengal Judicial Service Exam 2017"। *ndtv.com*। সংগ্রহের তারিখ আগস্ট ২৫, ২০১৮।
3. ↑  "Egiye Bangla"। *wb.gov.in*। সংগ্রহের তারিখ আগস্ট ২৫, ২০১৮।
4. ↑  "Bengal govt, Calcutta HC oppose SC move for common test for appointment of lower court judges"। *timesofindia.com*। আগস্ট ১৯, ২০১৭। সংগ্রহের তারিখ আগস্ট ২৫, ২০১৮।
5. ↑  "West Bengal Judicial Academy"। সংগ্রহের তারিখ আগস্ট ২৫, ২০১৮।
**বাল মিঠাই** ( কুমাওনি : बाल मिठाई, *বাল মিঠাই* ) হল একটি বাদামী চকোলেটের মতো খাদ্যবস্তু, যা রোস্ট করা বা ভুনা করা খোয়া দিয়ে তৈরি করা হয় এবং যার উপর চিনির প্রলেপযুক্ত অল্প ভাজা পোস্ত বীজ দিয়ে তৈরি একপ্রকার সাদা বল -এর প্রলেপ দেওয়া হয়। এটি ভারতের কুমায়ুন অঞ্চলের একটি জনপ্রিয় মিষ্টি।

ইতিহাস
------

বাল মিঠাই এর উৎপত্তি ভারতের উত্তরাখন্ড রাজ্যের কুমায়ুনে। এটি বিংশ শতাব্দীর গোড়ার দিকে আলমোড়ার লাল বাজার অঞ্চলের স্থানীয় মিঠাই প্রস্তুতকারকদের উদ্ভাবন।  পণ্ডিতরা বিশ্বাস করেন যে প্রাথমিকভাবে বাল মিঠাই সূর্য দেবতার প্রধান নৈবেদ্য ছিল।

রন্ধনপ্রনালী
------------

বাল মিঠাই প্রস্তুত করতে খোয়া (বাষ্পীভূত দুধের ক্রিম) ও বেতের চিনি একসাথে মিশিয়ে রাধা হয় যতক্ষণ না এটি গাঢ় বাদামী বর্ণ ধারন করে। 'চকলেট' -এর রঙের সাথে এর প্রচুর সাদৃশ্য দেখা যায়। মিশ্রণটিকে ঠাণ্ডা করার জন্য কিছুক্ষণ রাখা হয়। মিশ্রণটি ঠাণ্ডা ও শক্ত হলে তার থেকে চারকোনা আকৃতির অনেক টুকরো কাটা হয়। টুকড়োগুলির উপর পরে চিনির প্রলেপযুক্ত ভাজা পোস্ত বীজ দিয়ে তৈরি ছোট সাদা বলের প্রলেপ দেওয়া হয়।

জনপ্রিয়তা
----------

বাল মিঠাই দীর্ঘদিন ধরে আলমোড়া জেলা  এবং কুমায়ুনের পার্শ্ববর্তী জেলাগুলির একটি জনপ্রিয় মিষ্টি।

ভৌগলিক তকমা
-----------

১৯৯৯ সালের জিওগ্রাফিক্যাল ইন্ডিকেশন অফ গুডস অ্যাক্টের অধীনে স্থানীয় মিষ্টি প্রস্তুতকারকদের বুদ্ধিবৃত্তিক সম্পত্তির অধিকার এবং জিওগ্রাফিক্যাল ইন্ডিকেশন প্রোটেকশন (জিআই প্রোটেকশন) সম্পর্কে সচেতন করার জন্য একটি সাম্প্রতিক পদক্ষেপ নেওয়া হয়েছে, যা তাদের স্থানীয় বিশেষত্ব যেমন বাল মিঠাই এর জন্য ভৌগলিক তকমা পেতে সাহায্য করবে।

তথ্যসূত্র
---------

1. 1 2  Pant, Rajshekhar (৪ জানুয়ারি ২০১৬)। "The Sweet Tooth Of Kumaon"। *The Citizen*। সংগ্রহের তারিখ ২২ জুলাই ২০১৭। [*স্থায়ীভাবে অকার্যকর সংযোগ*]
2. ↑  Cuisines - Recipes  ওয়েব্যাক মেশিনে আর্কাইভকৃত ২০০৮-০৪-২৯ তারিখে Official website of Bageshwar district.
3. ↑  Almora www.journeymart.com.
4. ↑  Intellectual Property Rights Camp on GI Protection for ‘Baal Mithai’ & ‘Singhauri’ WTO-IPR, Bulletin, Govind Ballabh Pant University of Agriculture & Technology, Volume 6– Issue 2: March – April, 2007.
**সেতু নাম্বার ১৮৬০** (**স্যামসন ওকোম ব্রিজ** নামেও পরিচিত) হল যুক্তরাষ্ট্রের মন্টিভিল কানেটিকাটে অবস্থিত একটি ক্ষেত্র পাথরের খিলান সেতু। ১৯৩৬ সালে ওয়ার্ক প্রসেস এ্যাডমিনিস্ট্রেটর প্রকল্প হিসাবে কানেটিকাট স্টেট হাইওয়ে ডিপার্টমেন্ট এটি তৈরি করে। এটি মেহেগান উপজাতীয় এলাকায় একটি জমির অবস্থিত, যা একসময় শানটক স্টেট পার্কের অংশ ছিল।

নকশা
----

ব্রিজটি সরকারিভাবে ব্রিজ নাম্বার ১৮৬০ হিসাবে উল্লেখ করা হয়, যা সচরাচর স্যামসন অকোন ব্রিজ নামে পরিচিত। সেতুর দক্ষিণ প্রান্তে একটি কাঠের নির্দশন রয়েছে, যা মহেগান কানিকাট থেকে মহেগান ঔপনিবেশিক সময়ের খ্রিষ্টান ধর্মপ্রচারক এবং শিক্ষাবিদ স্যামসন ওকোম এর স্মরণে। নিদর্শনটি এটি স্যামসন সেতু তার ঘোষণা নয়, কিন্তু অতিরিক্ত ব্যাখ্যা ছাড়াই এটি হচ্ছে স্যামসন ওকম সেতুর নাম স্থান। পাথরের-খিলান সেতুর স্পানগুলো শেনটক ব্রুকসহ ১২ ফুট (৩.৭ মিটার) যার মধ্যে খিলানের প্রায় ৬ ফুট (১.৮ মিটার) পানির উপরে থাকে। ১৯৩৬ সালে ওয়ার্ক প্রগেসিত এ্যাডমিনিসট্রেটর কর্তৃক নির্মিত ব্রিজটি মাঝারি আকারের ক্ষেত্রপাথর এবং পাড়া সিমেন্ট চুর্ণ দ্বারা তৈরি করা হয়। সেতুর অর্ধ-বৃত্ত খিলানগুলো তৈরি করা হয় পাথরের রিং দিয়ে, যার প্রত্যেকটি প্রায় ১৮ ইঞ্চি (৪৬ সেঃমিঃ) পুরু। ক্ষেত্রপাথর দিয়ে উইং দেয়াল সহ কাঠামো তৈরি হয়। সেতুর উপরে ক্রমবর্ধমান পথে ১৬ ফুট (৪.৯ মিটার) স্প্যান্ডিল আছে, যা নিম্ন প্যারাপেট দিয়ে গঠিত। রেলিং সহ সম্পূর্ণ সেতুর দৈর্ঘ্য ২০ ফুট (৬.১ মিটার) লম্বা।

সংরক্ষণ
-------

গুরুত্ব
-------

তথ্যসূত্র
---------

1. ↑  কর্মী (২০১০-০৭-০৯)। "জাতীয় নিবন্ধন তথ্য পদ্ধতি"। *ঐতিহাসিক স্থানসমূহের জাতীয় নিবন্ধন*। জাতীয় পার্ক পরিষেবা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বার্মিজ মার্কেট** বাংলাদেশের কক্সবাজার শহরে অবস্থিত এক ধরনের বাজার। এখানে প্রসাধনী সামগ্রী থেকে শুরু করে ছুরি, লুঙ্গি, খোসা, চকলেট, ডেকোরেশন পিস ইত্যাদি কম মূল্যে পাওয়া যায়৷ বার্মিজ মার্কেটের নাম দেওয়া হয়েছে এর মিয়ানমার থেকে আসা পণ্যগুলোর পরিসরের জন্য৷ বার্মিজ মার্কেট আচারের জন্যও জনপ্রিয়। মিয়ানমার থেকে আসা হরেক রকমের আচার এখানে পাওয়া যায়। কক্সবাজার শহরের টেকপাড়ায় অবস্থিত ঐতিহ্যবাহী বার্মিজ মার্কেট। এই বার্মিজ মার্কেটে ৩০৬টি দোকান রয়েছে। এছাড়া কক্সবাজারে করিম বার্মিজ মার্কেট, আবু সেন্টার, সৈকত টাওয়ার, বানু প্লাজা, আমেনা শপিং কমপ্লেক্স, উম্মে বার্মিজ মার্কেট, সৌদিয়া বার্মিজ মার্কেট, আন নাহার শপিং কমপ্লেক্স, আলোছায়া শপিং কমপ্লেক্স, রুকিয়া বার্মিজ মার্কেট, চৌধুরী শপিং কমপ্লেক্স, জেএন প্লাজা, সৈকত টাওয়ার বার্মিজ মার্কেট সহ বিভিন্ন বার্মিজ মার্কেট রয়েছে। কক্সবাজারের পাশাপাশি পতেঙ্গা ও বান্দরবানেও রয়েছে বার্মিজ মার্কেট।

বার্মিজ মার্কেট ১৯৬২ সালে একজন বর্মী মহিলার উদ্যোগ থেকে তৈরি হয়েছিল। তিনি ছোট পরিসরে টেকপাড়ার বার্মিজ প্রাথমিক বিদ্যালয় সংলগ্ন তার বাড়িতে স্থানীয় রাখাইন হস্তশিল্প, ব্যাগ, লুঙ্গি, বিছানার চাদর, চুরুট ইত্যাদির একটি বিপর্ণিমঁচ স্থাপন করেন। কক্সবাজারে আসা দেশি-বিদেশি পর্যটকরা তার বিপর্ণিমঁচে থাকা জিনিসগুলো দেখতে আসতেন। পর্যটকদের চাহিদার কথা ভেবে তিনি তার বাড়ির সামনে বাণিজ্যিকভাবে ‘উনাং কক্সবাজার কটেজ ইন্ডাস্ট্রিজ’ নামে একটি দোকান খোলেন। একে একে গড়ে ওঠে টিনের বার্মিজ স্টোর, রাখাইন স্টোর, উমে স্টোর, নুরানী এম্পোরিয়াম, বিবি ফ্যাশন ডায়মন্ড স্টোর ইত্যাদি। ধীরে ধীরে সেই ছোট বিপর্ণিমঁচটি বড় বাজারে পরিণত হয়।

তথ্যসূত্র
---------

1. ↑  "কক্সবাজারে তিল ধারণের ঠাঁই নেই"। *দৈনিক যুগান্তর*। ১৬ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  রহমান, ওসামা (৪ নভেম্বর ২০১৪)। "COX'S BAZAR to-do list"। *দ্য ডেইলি স্টার* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "বার্মিজ মার্কেটে আচারের রাজ্য"। *রাইজিং বিডি*। ৯ ফেব্রুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "বার্মিজ মার্কেটের ২৪৮ দোকান বন্ধ"। *প্রথম আলো*। ৩০ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "সড়ক বেহাল, বার্মিজ মার্কেটে যান না পর্যটকেরা"। *প্রথম আলো*। ২৭ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  শাহরিয়ার, আলাউদ্দিন (২১ আগস্ট ২০২০)। "বান্দরবানের পূরবী বার্মিজ মার্কেট পুড়ে ছাই"। *এনটিভি অনলাইন*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "পতেঙ্গা সমুদ্রসৈকতে রমরমা মাদক ব্যবসা"। *দৈনিক ইত্তেফাক*। ৩ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  ওয়ারেসি, সুসান (২৬ এপ্রিল ২০২০)। "Make your beach trip more exciting with Burmese market"। *টিনএজার্স বিডি* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***শিমবুন আকাহাতা*** (しんぶん赤旗, *Shinbun Akahata*) জাপানি কমিউনিস্ট পার্টির একটি অঙ্গ এবং একটি জাতীয় সংবাদপত্র। এটি ১৯২৮ সালে প্রতিষ্ঠিত এবং দৈনিক ও সাপ্তাহিক দুই ভাবেই প্রকাশিত। 

বিশ্বের দশটি দেশের রাজধানীতে *আকাহাটার* সাংবাদিক রয়েছে। এগুলো হলো বেইজিং, বার্লিন, কায়রো, হ্যানয়, লন্ডন, মেক্সিকো সিটি, মস্কো, নয়াদিল্লি, প্যারিস এবং ওয়াশিংটন ডিসি।

তাদের কিছু সাংবাদিকতা কর্মী রাজনীতির সাথে জড়িত, তবে তারা বিভিন্ন রাজনৈতিক ইস্যুতে মূল প্রতিবেদন করে থাকে যা প্রায়শই জাপানে হয় না। বেশিরভাগ জাপানি সংবাদপত্র অভিযুক্ত অপরাধীদের নাম প্রকাশ করে তবে *আকাহাটা* প্রায়শই তাদের নাম প্রকাশ করতে অস্বীকার করে, যদি না তারা সংগঠিত অপরাধ বা ডানপন্থী কার্যকলাপের সাথে সম্পর্কিত না হয়। জাপানের সম্রাটের জন্য শালীন শব্দ ব্যবহার এড়িয়ে চলে; উদাহরণস্বরূপ, কাগজটি সম্রাট কাপকে একচেটিয়াভাবে "জাপানি ফুটবল টুর্নামেন্ট" হিসাবে উল্লেখ করে। তারা বুরাকু লিবারেশন লীগকে "লিবারেশন" লীগ হিসাবে উল্লেখ করে, এই গোষ্ঠীর বিরুদ্ধে তাদের বিরোধিতা জানাতে ভীতিজনক উক্তি ব্যবহার করে।

*জাপান প্রেস উইকলি* পত্রিকাটি এই পত্রিকার ইংরেজি সংস্করণ।

আরো দেখুন
---------

* জাপানের সংবাদপত্রের তালিকা
* জাপানি গণমাধ্যম

তথ্যসূত্র
---------

1. 1 2  A Profile of the Japanese Communist Party. Japanese Communist Party (official website). Published July 2016. Retrieved 8 August 2017.

আরও পড়ুন
---------

* George M. Beckmann, Genji Okubo (১৯৬৯)। *The Japanese Communist Party 1922-1945*। Stanford University Press।
* টিম, রিস এবং থর্প, অ্যান্ড্রু। আন্তর্জাতিক কমিউনিজম এবং কমিউনিস্ট ইন্টারন্যাশনাল, 1919-43 ম্যানচেস্টার ইউনিভার্সিটি প্রেস, 1998।
* Robert A. Scalapino (১৯৬৭)। *The Japanese Communist movement, 1920-1966*। University of California Press।

বহিঃসংযোগ
---------

* *শিম্বুন আখাহাটা*
* *জাপান প্রেস সাপ্তাহিক*
* "Tokyo College Raided Sunday"। Herald-Journal। ১২ জুন ১৯৫০।
* "Japan's Eight Top Communists Still Missing Without Clue"। Reading Eagle। ৩ জুন ১৯৫১।
**রবার্ট টারজান** একজন মার্কিন কম্পিউটার বিজ্ঞানী।

প্রাথমিক জীবন ও শিক্ষাগ্রহণ
---------------------------

রবার্ট টারজান ক্যালিফোর্নিয়ায় জন্মগ্রহণ করেন। তিনি ১৯৬৯ সালে ক্যালিফোর্নিয়া ইনস্টিটিউট অফ টেকনোলজি থেকে গণিতে ব্যাচেলর ডিগ্রি অর্জন করেন। তিনি ১৯৭১ সালে স্ট্যানফোর্ড বিশ্ববিদ্যালয়ের কম্পিউটার বিজ্ঞান বিভাগ থেকে থেকে মাস্টার্স এবং ১৯৭২ সালে পিএইচডি ডিগ্রি অর্জন করেন। তার পিএইচডি অভিসন্দর্ভের তত্ত্বাবধায়ক ছিলেন টুরিং পুরস্কার বিজয়ী দুই কম্পিউটার বিজ্ঞানী ডোনাল্ড কানুথ ও রবার্ট বব ফ্লয়েড

কর্মজীবন
--------

টারজান ১৯৭২ সালে কর্নেল বিশ্ববিদ্যালয়ের কম্পিউটার বিজ্ঞান বিভাগের সহকারী অধ্যাপক হিসেবে যোগদান করেন। ১৯৭৩ থেকে ১৯৭৫ সাল পর্যন্ত ইউনিভার্সিটি অব ক্যালিফোর্নিয়া, বার্কলে তে মিলার রিসার্চ ফেলো হিসেবে কর্মরত ছিলেন। ১৯৭৪ সালে তিনি স্ট্যানফোর্ড বিশ্ববিদ্যালয়ের কম্পিউটার বিজ্ঞান বিভাগে সহকারী অধ্যাপক হিসেবে যোগদান করেন এবং ১৯৭৭ সালে সহযোগী অধ্যাপক পদে উন্নীত হন। তিনি ১৯৮০ সাল পর্যন্ত স্ট্যানফোর্ড বিশ্ববিদ্যালয়ে কর্মরত ছিলেন। তিনি ১৯৮০ থেকে ১৯৮৯ সাল পর্যন্ত বেল ল্যাব্‌স এর টেকনিক্যাল স্টাফের সদস্য ছিলেন। ১৯৮১ থেকে ১৯৮৫ সাল পর্যন্ত তিনি নিউ ইয়র্ক বিশ্ববিদ্যালয়ের কম্পিউটার বিজ্ঞান বিভাগের অ্যাডজাঙ্কট অধ্যাপক হিসেবে কর্মরত ছিলেন। ১৯৮৫ সাল থেকে তিনি প্রিন্সটন বিশ্ববিদ্যালয়ের কম্পিউটার বিজ্ঞান বিভাগের অধ্যাপক হিসেবে কর্মরত ছিলেন। ১৯৯৬ সালে ম্যাসাচুসেট্‌স ইনস্টিটিউট অফ টেকনোলজি তে ভিজিটিং বিজ্ঞানী হিসেবে কর্মরত ছিলেন।

প্যাটেন্ট
---------

তিনি ১৫টি প্যাটেন্টের অধিকারী।

প্রকাশনা
--------

### বই

* Data Structures and Network Algorithms (১৯৮৩)
* Notes on Introductory Combinatorics (১৯৮৩)

সম্মাননা ও পুরস্কার
-------------------

* ১৯৮৬ সালে এসিএম প্রদত্ত টুরিং পুরস্কার বিজয়ী।

তথ্যসূত্র
---------

1. 1 2 3 4

বহিঃসংযোগ
---------

* DBLP: Robert Endre Tarjan
* List of Robert Tarjan's patents on IPEXL's Patent Directory[*স্থায়ীভাবে অকার্যকর সংযোগ*]
* Robert Tarjan's home page at Princeton.
* Mathematics Genealogy Project entry for Robert Endre Tarjan.
**রেমন্ড থর্নটন চ্যান্ডলার** (১৮৮৮ – ১৯৫৯) ছিলেন একজন ব্রিটিশ-মার্কিন ঔপন্যাসিক এবং টিত্রনাট্যকার। ১৯৩২ সালে ৪৪ বছর বয়সে তেল কোম্পানিতে নির্বাহির চাকরি হারিয়ে তিনি গোয়েন্দা কাহিনী লিখতে শুরু করেন। তার প্রথম ছোটগল্প "ব্ল্যাকমেলারস ডোন্ট শুট" প্রকাশিত হয় ১৯৩৩ সালে জনপ্রিয় পাল্প ম্যাগাজিন *ব্ল্যাক মাস্ক*-এ। আর প্রথম উপন্যাস *দ্য বিগ স্লিপ* প্রকাশিত হয় ১৯৩৯ সালে। ছোটগল্পগুলোর পাশাপাশি রেমন্ড তার জীবনকালে সাতটি উপন্যাস প্রকাশ করেন (অষ্টমটি রচনাকালে তার মৃত্যু হয়, টরে রবার্ট বি পার্কার তা সম্পূর্ণ করেন)। *প্লেব্যাক* ছাড়া অন্য সবগুলো উপন্যাস চলচ্চিত্রায়িত হয়েছে, কোনো কোনোটা একাধিকবার। মৃত্যুর আগের বছর তাকে মিস্ট্রি রাইটার্স অফ আমেরিকার সভাপতি করা হয়। ১৯৫৯ সালের ২৬শে মার্চ তিনি ক্যালিফোর্নিয়ার লা জোলাতে মৃত্যুবরণ করেন।

আমেরিকার জনপ্রিয় ধারার সাহিত্যে চ্যান্ডলারের স্টাইল তীব্র প্রভাব ফেলে। ড্যাশিয়েল হ্যামেট, জেমস এম. কাইন এবং *ব্ল্যাক মাস্কের* অন্য লেখকদের সাথে তাকেও গোয়েন্দা কাহিনীর হার্ডবয়েলড ধারার একজন প্রবর্তক মনে করা হয়। তার উপন্যাগুলোর নায়ক ফিলিপ মার্লোকে, হ্যামেটের স্যাম স্পেডের মতো, কেউ কেউ "প্রাইভেট ডিটেকটিভ"-এর সমার্থক ভেবে থাকে। চলচ্চিত্রে হামফ্রে বোগার্ট দুটো চরিত্রেই অভিনয় করেছেন, তবে অনেকেই তাকে মার্লো হিসেবেই উপযুক্ত মনে করেন।

চ্যান্ডলারের কয়েকটি উপন্যাসকে গুরুত্বপূর্ণ সাহিত্যসৃষ্টি বলে গণ্য করা হয় এবং তার মধ্যে তিনটাকে বলা হয় মাস্টারপিস: *ফেয়ারওয়েল, মাই লাভলি* (১৯৪০), *দ্য লিটল সিস্টার* (১৯৪৯) এবং *দ্য লং গুডবাই* (১৯৫৩)। শেষোক্তটি সম্পর্কে মার্কিন অপরাধ গল্পের এক সংকলনে বলা হয় "তর্কসাপেক্ষ হলেও ২০ বছর আগে প্রকাশিত হ্যামেটের *দ্য গ্লাস কি*-র পর প্রথম সিরিয়াস এবং মূলধারার উল্লেখযোগ্য উপন্যাস যেটাতে রহস্যের উপাদানগুলো রয়ে গেছে।"

তথ্যসূত্র
---------

1. ↑  Chandler, Raymond (1950). *Trouble Is My Business*. Vintage Books, 1988, "About the Author".
2. ↑  Pronzini, p. 169,
**রবার্ট রিড ডোয়ার** (ইংরেজি: Robert Dower; জন্ম: ৪ জুন, ১৮৭৬ - মৃত্যু: ১৫ সেপ্টেম্বর, ১৯৬৪) কেপ উপনিবেশের ককস্ট্যাড এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেছেন **রবার্ট ডোয়ার**। দলে তিনি মূলতঃ ডানহাতি ব্যাটসম্যান হিসেবে খেলতেন।

খেলোয়াড়ী জীবন
---------------

১৮৯৬-৯৭ মৌসুম থেকে ১৯০৬-০৭ মৌসুম পর্যন্ত রবার্ট ডোয়ারের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রবার্ট ডোয়ার। ১৪ ফেব্রুয়ারি, ১৮৯৯ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৮৯৮-৯৯ মৌসুমে লর্ড হকের নেতৃত্বাধীন ইংরেজ দলে দক্ষিণ আফ্রিকা গমনের উদ্দেশ্যে তাকে রাখা হয়। দুই টেস্ট নিয়ে গড়া সিরিজের প্রথম টেস্টে অংশ নেন তিনি। ১৪ ফেব্রুয়ারি, ১৮৯৯ তারিখে জোহেন্সবার্গের ওল্ড ওয়ান্ডারার্সে অনুষ্ঠিত সিরিজের প্রথম টেস্টে ইংল্যান্ডের পক্ষে পেলহাম ওয়ার্নার, জনি টিল্ডসলে, ক্লেম উইলসন, উইলিস কাটেল, ফ্রাঙ্ক মিলিগান, জ্যাক বোর্ড ও শোফিল্ড হেই এবং দক্ষিণ আফ্রিকার পক্ষে ফ্রাঙ্ক মিচেল, ভিনসেন্ট ট্যানক্রেড, হাওয়ার্ড ফ্রান্সিস, রবার্ট ডোয়ার, মারে বিসেট, উইলিয়াম সলোমন ও রবার্ট গ্রাহামের একযোগে টেস্ট অভিষেক পর্ব সম্পন্ন হয়। ঐ খেলায় তার দল ৩২ রানে পরাজিত হয়েছিল।

ব্যক্তিগত জীবন
--------------

পেশাগত জীবনে আইনজীবী ছিলেন। ব্যক্তিগত জীবনে বিবাহিত ছিলেন তিনি। জারট্রুড নাম্নী এক রমণীর পাণিগ্রহণ করেন। এ দম্পতির চার পুত্র ও এক কন্যা রয়েছে। ১৫ সেপ্টেম্বর, ১৯৬৪ তারিখে ৮৮ বছর বয়সে কেপ প্রদেশের কেপ টাউন এলাকায় রবার্ট ডোয়ারের দেহাবসান ঘটে। মৃত্যুকালীন তিনি বয়োজ্যেষ্ঠ জীবিত দক্ষিণ আফ্রিকান টেস্ট ক্রিকেটারের সম্মাননা লাভ করেন।

তথ্যসূত্র
---------

1. ↑  *Wisden* 1965, p. 966.
2. ↑  "Robert Reid Dower"। *Geni*। সংগ্রহের তারিখ ৯ নভেম্বর ২০১৬।

আরও দেখুন
---------

* ফ্রেডরিক কুক
* আর্থার সেকাল
* এক টেস্টের বিস্ময়কারী
* নর্দার্ন ডিস্ট্রিক্টস ক্রিকেট দল
* বর্ষীয়ান ক্রিকেটারদের তালিকা
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রবার্ট ডোয়ার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রবার্ট ডোয়ার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**গওহর আরা বেগম** (১৭ জুন, ১৬৩১ – ১৭০৬ আনুমানিক) মোগল রাজকন্যা এবং সম্রাট শাহজাহান ও তার স্ত্রী মুমতাজ মহলের চৌদ্দতম এবং সর্বকনিষ্ঠ সন্তান। 

গওহরের মা বিখ্যাত মোগল সম্রাজ্ঞী মুমতাজ মহল ১৬৩১ সালে তাকে জন্ম দেওয়ার সময় মারা যান। মুমতাজ মহলের মৃত্যুতে সম্রাট শাহ জাহান প্রচন্ড কষ্ট পান। তার নামেই বিখ্যতা স্মৃতি সৌধ তাজমহল তৈরী করা হয়। সম্রাট শাহ জাহানের ৪ পুত্র পরস্পরের সাথে উত্তরাধিকার যুদ্ধে জড়িয়ে পড়ে। এই যুদ্ধে গওহর আরা বেগম জড়িত ছিলেন কি না সে সম্পর্কে খুব বেশি জানা যায় না।

গওহর আরা বেগম ১৭০৬ সালে মারা যান।

জীবন
----

গওহর আরা বেগম তার বাবার ও ভাইয়ের রাজত্বকালে খুব বেশি রাজনৈতিক কর্মকাণ্ডে জড়াতেন না।

উত্তরাধিকার যুদ্ধের সময়েও তিনি জড়িত ছিলেন না। তবে ধারণা করা হয় উত্তরাধিকার যুদ্ধের সময় তিনি তার চতুর্থ ভাই মুরাদ বখশের সিংহাসন লাভকে সমর্থন করেছিলেন। তবে এটা যদি সত্য হয়, তাহলে তাকে বিজয়ী ভাই আওরঙ্গজেবের দ্বারা কারাগারে বন্দী হওয়ার কথা ছিলো। কিন্তু তিনি বন্দী হন নি।

তার বোনদের সাথে গওহর আরা বেগমকে সম্রাট শাহজাহান বিয়ে করা থেকে নিষিদ্ধ করেন।  তবে তার বাবার শাসনামলের পতন ঘটলে তিনি অনেকের বিয়ের ব্যবস্থা করেন। ১৬৭৩ সালে দারার শিকোহের পুত্র সিফির শিকোহ আওরঙ্গজেবের মেয়ে জুবদাত-উন-নিসাকে বিয়ে করেন। এই বিয়ের আয়োজন করেন গওহর আরা বেগম এবং তার মামাতো ভাই হামিদা বানু বেগম।

১৬৭২ সালে দারা শিকোহর নাতনী সালিম বনু বেগম ( যাকে তিনি দত্তক নিয়েছিলেন) এবং আওরঙ্গজেবের চতুর্থ পুত্র রাজকুমার মুহম্মদ আকবরের বিয়েতে তিনি আরও গুরুত্বপূর্ণ ভূমিকা পালন করেন। বিবাহের অনুষ্ঠানে তিনি *দিল্লি গেট থেকে বেগম মহল* পর্যন্ত কাঠের কাঠামো দিয়ে আলোকসজ্জা করেছিলেন।

মৃত্যু
------

১৭০৬ সালে শাহজাহানবাদে গওহর আরা বেগম মারা যান। সেই সময় সম্রাট আওরঙ্গজেব, দাক্ষিণাত্য মালভূমিতে ছিলেন। বোনের মৃত্যুতে তিনি প্রচন্ড কষ্ট পেয়েছিলেন। তিনি বলতেন, *"শাহ জাহানের সব সন্তানদের মধ্যে, তিনি এবং আমি বেঁচে আছি।"*

স্বীকৃতি
--------

* রশীর গুপ্তের উপন্যাস মিস্ট্রেস *অফ দ্য থ্রোন* (২০১৪) এ গওহর আরা বেগম প্রধান চরিত্র।

তথ্যসূত্র
---------

1. ↑  Tillotson, Giles (২০০৮)। *Taj Mahal*। Harvard University Press। পৃষ্ঠা 31। আইএসবিএন 9780674063655।
2. ↑  Kobita Sarker, *Shah Jahan and his Paradise on Earth* (2007), p.191
3. ↑  Waldemar Hansen, *The Peacock Throne: The Drama of Mogul India* (1986), p.394
4. ↑  Munis D. Faruqui, *The Princes of the Mughal Empire, 1504–1719* (2012), p.38
5. ↑  Sarker (2007)
6. 1 2  Sarker (2007, p. 191)